Document ID: /roh_data/filtered/Laws_Ilanz.jsonl.gz/121

Messadi davart la revisiun parziala dalla lescha da taglia dalla vischnaunca Ilanz/Glion

Preziada dunna presidenta dil parlament

Stimadas parlamentarias, preziai parlamentaris

El quen current muossa il preventiv 2024 in deficit massiv dad 1'121'400 francs. L'atgna finanziaziun dallas investiziuns planisadas ei cun mo 9.41 pertschien fetg schliata. Cun in sguard sin la planisaziun da finanzas ed ils gronds projects che stattan avon esch, semuossa negin levgiament per il proxim futur. Cunzun igl augment dils cuosts da sanadad engrevgescha fetg il resultat dil quen current 2024 e dils proxims onns.

Funcziun da sanadad

preventiv 2023

preventiv 2024

cuosts supplementars

Contribuziuns a spitals ordeifer la regiun

	CHF	470'000

	CHF	650'000

	CHF	180'000

Contribuziun alla Spital regiunal Surselva SA

	CHF	165'000

	CHF	630'000

	CHF	465'000

Casas da tgira

	CHF	1'030'000

	CHF	1'400'000

	CHF	370'000

Contibuziun alla Spitex Foppa

	CHF	245'000 

	CHF	410'000

	CHF	165'000

Cuosts supplementars (total)

	CHF	1'180'000

Malgrad ils sforzs da spargnar en connex cun il preventiv 2024 seresulta in grond deficit per igl onn vegnent. La suprastonza communala sesenta perquei obligada da dumandar per in augment dalla taglia sin immobilias dad actualmein 1.0 promil sin 1.5 promils silmeins per igl onn 2024. La situaziun finanziala dalla vischnaunca vegn giudicada da niev igl onn proxim sin basa dil quen annual 2023 sco era dil preventiv 2025.

Cun ils novs schazetgs dallas immobilias duess la situaziun finanziala dalla vischnaunca migliurar empau. Ils novs schazetgs vegnan denton probablamein ad haver consequenzas sin las entradas da taglia pér igl onn 2026. Sil pli tard suenter ch'ils novs schazetgs dallas immobilias ein avon maun, sa l'altezia dalla taglia sin immobilias vegnir giudicada da niev entras il parlament communal.

La tariffa da taglia nova vegness applicada l'emprema gada igl onn da taglia 2024.

Revisiun parziala dalla lescha da taglia

3. Taglia sin immobilias

Art. 5 Tarifa da taglia

1 La taglia sin immobilias importa 1.5 promils.

Tenor art. 35 lit. a dalla constituziun communala ei il parlament communal responsabels per midadas da leschas. Il referendum facultativ tenor art. 32 al. 1 lit. a resta resalvaus.

Proposta

Sin fundament dallas explicaziuns precedentas fa la suprastonza communala suandontas propostas al parlament:

ella fatschenta seigi d'entrar;

la revisiun parziala dalla lescha da taglia dalla vischnaunca Ilanz/Glion seigi d'approbar.

	Ilanz/Glion, ils 24 d'october 2023	Suprastonza communala Ilanz/Glion

ADMINISTRAZIUN COMMUNALA GEMEINDEVERWALTUNG ILANZ/GLION

Plazza Cumin 9 | Caum postal 90 | CH-7130 Ilanz | T 081 920 15 15 | info@ilanz-glion.ch | www.ilanz-glion.ch

ADMINISTRAZIUN COMMUNALA GEMEINDEVERWALTUNG ILANZ/GLION

Plazza Cumin 9 | Caum postal 90 | CH-7130 Ilanz | T 081 920 15 15 | info@ilanz-glion.ch | www.ilanz-glion.ch